Diétás tanácsok vastagbéltükrözés előtt
A vastagbéltükrözéssel kapcsolatos további információkról kérdezze orvosát és kérjen tájékoztatót, ha eddig nem kapott. Ahhoz, hogy a vizsgálat kivitelezhető és teljes értékű legyen, a  vastagbelének üresnek és bélsármentesnek kell lennie. A szükséges információkat, tájékoztatót, tisztításhoz szükséges gyógyszereket megkapta. Ahhoz, hogy az előkészítés megfelelő legyen a gyógyszerek mellett megfelelő diétára is szüksége van. Kérjük tartsa be az utasításainkat, különben a vizsgálat nem lesz teljes értékű, és esetleg meg kell ismételni!

Cukorbetegek diétája vastagbéltükrözés előtt
Általános tanácsok
· kérjen korai időpontot, hogy a vizsgálat után minél korábban ehessen és be tudja venni a gyógyszereit

· rosszullét esetén, illetve étkezések előtt, után és lefekvés előtt ellenőrizze vércukor szintjét

· a vizsgálatot megelőző napon ne menjen dolgozni

· előkészítés alatt mindíg legyen önnél a vércukormérő és alacsony vércukorszint esetére szőlőcukor, szőlőcukor tartalmú ital, vagy glucagon injectió

Hét nappal a vizsgálat előtt

· Ha ön szed vaspótló tablettát, hagyja abba.

Négy nappal a vizsgálat előtt

· Ha szed warfarin, kumarol (Syncumar), acetilszalicilát (Astrix, Aspirin protect), clopidogrel (Plavix) tartalmú készítményt, kérdezze vizsgálóorvosát a gyógyszer szedéséről.

· Ha fogamzásgátló tablettát szed, lehetséges, hogy az előkészítés időtartamában nem hatásos!

Három nappal a vizsgálat előtt

· Ha ön szed hasfogó tablettát, rostkészítményt, hagyja abba, de a többi gyógyszert (vérnyomás, szívritmus,…) szedje tovább úgy, ahogyan szokta
Kettő nappal a vizsgálat előtt

A mai nappal kell elkezdenie a széklethajtáshoz szükséges gyógyszerek szedését. Próbáljon étrendjéből kiiktatni minden rostos élelmiszert. Konyhatechnikák közül kerülje a zsírban/olajban sütést, pirítást, használja inkább a párolást, főzést. Lehetőség szerint a következő élelmiszereket fogyassza: 

· főtt, vagy párolt fehér hal

· főtt tojás, rántotta (tej nélkül)

· fehér kenyér

· babapiskóta

· főtt csirke, pulyka (bőr nélkül)

· sajt, vaj/margarin

· natúr joghurt

· főtt krumpli (héj nélkül)

Lehetőség szerint kerülje az alábbi ételeket:

· műzli, korpa

· teljes kiőrlésű pékáru
· zöldségek

· gyümölcs

· gyümölcs joghurt

· felvágottak

· vörös húsok

· csokoládé, lekvár
Fogyasszon bőségesen folyadékot! Legalább 2 litert igyon (ez 8-10 pohár), de nem baj ha ez eléri a 3 litert. Ne igyon tejet, vagy tejtartalmú italokat! Ne egyen magas rosttartalmú ételeket, úgymint gyümölcs, zöldség, mogyoró, dió, rizs, teljes kiőrlésű pékárú, de ne fogyasszon vörös hús sem.
Tartózkodjon közel a mellékhelyiséghez! Számítson arra, hogy az előkészítés hevesebb bélmozgásokkal és gyakori hasmenéssel jár!

A mai napon a szokásos módon szedje gyógyszereit, illetve adagolja inzulinját!
Vizsgálat előtt egy nappal

Folytassa az előkészítést a leírtak szerint. A mai napon kizárólag áttetsző italokat fogyaszthat.  Lényeges, hogy a mai napon sok folyadékot (legalább 2-3 liter) igyon. Lehetőleg ne fogyasszon színes (piros, kék, lila...) üdítőket és ne igyon tejet! Az előkészítés akkor megfelelő, ha áttetsző folyadék ürül. A gyakori székelés, hashajtás kiszáradáshoz vezethet, ezért törekedjen arra, hogy óránkét legalább 1 pohár folyadékot igyon!

Példák a folyékony étrendre: Almalé (Szűrt) (kb. 15g CHO/100ml), fehérszőlő ital (kb. 20g CHO/100ml), sportital (Getorade, Powerade) (8g CHO/100ml), kávé cukorral, tej nélkül, tea cukorral, (1 teáskanál cukor kb. 4g CHO), szűrt húsleves, ízesített ásványvíz. 
A cél 45g CHO főétkezésnél           és 15-30g CHO uzsonnáknál!    [CHO=szénhidrát].

A cukorbetegség miatt előírt  gyógyszereit az alábbi módon szedje:

	gyógyszer
	reggel
	edéd/vacsora
	lefekvés előtt

	Adimet, Avandamet, Eucreas, Gluformin, Maformin, Meforal, Meglucon, Merckformin, Metfogamma, Metformin, Metrivin, Stadamet, Glurenorm
	Vegye be a szokásos adagját
	Vegye be a szokásos adagját
	

	Amagen, Amaryl, Avaglim, Dialosa, Diamitus, Glempid, Glibezid, Glimepirid, Glindia, Gliprex, Limeral, Meglimid, Melyd, Synjardy, Jardians, Trajenta, 
Bydureon
	ne vegye be
	ne vegye be
	

	Humulin N, Insulatard, Insuman, Humaject N, Lantus, Levemir, Ultratard, Xultophy
	Vegye be a szokásos adagját
	
	Vegye be a szokásos adagját

	Actrapid, Apidra, Humaject, Humalog, , Humulin R, Actrapid, Insuman Rapid, Novorapid
	Szokásos adag fele, vagy a szénhidrát adagnak megfelelően
	szokásos adag fele, vagy a szénhidrát adagnak megfelelően
	

	Humulin M2, M3, M4, Mixtard, Monotard, Isuman comb, Humaject, Humalog mix
	a normál adag fele
	a normál adag fele
	


A vizsgálat napján

Ma már ne vegyen be semmilyen hashajtót, azonban bőségesen fogyasszon folyadékot. Gyógyszereit szedje be kivéve az antidiabetikus készítményeket (cukorgyógyszerek)!  A megbeszélt időpontban jelentkezzen a vizsgálaton.
A cukorbetegség miatt előírt gyógyszereit az alábbi módon szedje:

	gyógyszer
	reggel
	edéd/vacsora
	lefekvés előtt

	Adimet, Avandamet, Eucreas, Gluformin, Maformin, Meforal, Meglucon, Merckformin, Metfogamma, Metformin, Metrivin, Stadamet, Glurenorm
	Vegye be a szokásos adagját
	Vegye be a szokásos adagját
	

	Amagen, Amaryl, Avaglim, Dialosa, Diamitus, Glempid, Glibezid, Glimepirid, Glindia, Gliprex, Limeral, Meglimid, Melyd, Synjardy, Jardians, Trajenta, 
Bydureon
	ne vegye be
	ne vegye be
	

	Humulin N, Insulatard, Insuman, Humaject N, Lantus, Levemir, Ultratard Xultophy
	ne vegye be
	
	Vegye be a szokásos adagot

	Actrapid, Apidra, Humaject, Humalog, , Humulin R, Actrapid, Insuman Rapid, Novorapid
	ne vegye be
	normál adagot vegye be étkezés előtt
	

	Humulin M2, M3, M4, Mixtard, Monotard, Isuman comb, Humaject, Humalog mix
	a normál adag fele
	Vegye be a szokásos adagot

